Estado de Chuuk

O Estado de Chuuk (tamén coñecido como Truk) é un dos catro estados dos Estados Federados de Micronesia (FSM). Os outros estados son Kosrae, Pohnpei e Yap. Componse de varios grupos de illas: Chuuk Nomwisofo Illas Hall Atol Namonuito (Illas Magur) (noroeste) Pattiw (Illas occidentais) Illas do Leste (Illas Upper Mortlock) Illas Mortlock Chuuk é o estado máis poboado da FSM con 50.000 habitantes en 120 quilómetros cadrados. O atol Chuuk é onde vive a maioría da xente, a illa de Weno no atol fai as funcións de capital do estado e é a cidade máis grande dos FSM. Historia Chuuk era un dos seis distritos do Territorio en Fideicomiso das Illas do Pacífico (TTPI), administrados polos Estados Unidos baixo carta das Nacións Unidas desde o final da segunda guerra mundial a mediados da década de 1980. A terminación da administración estadounidense de Chuuk, Yap, Kosrae, Pohnpei, e os distritos das Illas Marianas do TTPI produciuse o 3 de novembro de 1986. O Estados Federados de Micronesia, incluíndo Chuuk, Yap, Kosrae e Pohnpei, foi creado en 1979 e asinou un Tratado de libre Asociación cos Estados Unidos (efectivo a partir do 3 de novembro de 1986). O 2 de xullo de 2002, as fortes choivas da tormenta tropical Chataan causaron máis de trinta deslizamentos de terra que mataron a corenta e sete habitantes e feriron a outras ducias de persoas, no desastre climático máis letal do estado. Os deslizamentos producíronse durante todo o día, algúns a poucos minutos o un do outro. Xeografía Ao oeste atópase o Estado de Yap. Ao leste atópanse os Estado de Pohnpei e Kosrae máis cara ao leste. O núcleo de poboación principal do estado de Chuuk é o atol Chuuk, un grande arquipélago de illas montañosas rodeadas por unha cadea de illotes na Barreira de Coral. [Cómpre referencia] As dúas principais divisións xeográficas e dialécticas do atol de Chuuk son Faichuuk, nas illas occidentais, e Namoneas, nas illas orientais. O Estado de Chuuk tamén inclúe varias illas de máis baixa densidade de poboación o grupo das "illas exteriores", incluíndo as illas de Mortlock cara ao sueste, as Illas Hall (Pafeng) ao norte, o atol Namonuito ao noroeste, e a rexión do Pattiw a oeste. A Rexión de Pattiw é de particular interese, xa que ten algunhas das illas máis tradicionais do Pacífico e está culturalmente relacionada coas illas exteriores de Yap. Este grupo inclúe as illas de Pollap, Tamatam, Poluwat e Houk. Hoxe en día aínda se poden atopar mestres navegadores tradicionais, considérase que Poluwat e Pollap teñen algúns dos mellores navegantes oceánicos en canoa do Pacífico. Nas illas da Rexión de Pattiw, e algunhas das illas de Yap, atópanse a día de hoxe as dúas últimas escolas de navegación, Weriyeng e Faaluush. Visitar a Rexión de Pattiw no oeste, é difícil debido á falta de transporte fiable. Houk probablemente ten a pista de aterraxe máis accesible na Rexión de Pattiw, con avións que aterran cada unha ou dúas semanas. Clima Demografía Chuuk é o máis poboado dos Estados dos FSM. No censo realizado o 1 de abril de 2000, tiña 53.595 habitantes, en comparación con 34.486 de Pohnpei, 11.241 de Yap e 7.686 de Kosrae, no censo celebrado o 4 de abril de 2010, tiña 48.654 habitantes, en comparación cos 36.196 de Pohnpei, 11.377 de Yap e 6.616 de Kosrae. Cultura Misión xesuíta en Weno A provincia de Nova York da Compañía de Xesús (os Xesuítas) manteñen unha escola na misión na illa de Weno en Chuuk. A Xavier High School atópase no antigo centro de comunicacións xaponés. É unha institución mixta, teñen estudantes de todos os grupos da illa dos Estados Federados de Micronesia, así como de Palau e as Illas Marshall. Os mestres son xesuítas e segrares que proveñen de Micronesia, os Estados Unidos, Indonesia, o Xapón e Australia. Todos os mestres laicos son voluntarios. Posesión espiritual Aínda que Chuuk é unha sociedade abafadoramente cristiá, aínda existen crenzas tradicionais da posesión de espíritos polos mortos. Ao parecer, estes espíritos posúen maioritariamente ás mulleres, e a posesión de espíritos é xeralmente provocada polos conflitos familiares. Os espíritos, falan a través das mulleres, polo xeral advirten de que traten mellor a membros da familia. Concellos Dos 40 municipios do estado, 16 están dentro do atol Chuuk e nas 24 illas periféricas. Na seguinte táboa, cada un vai seguido da súa poboación no Censo celebrada o 1 de abril de 2000. Atol de Chuuk Illas Faichuk (Shichiyo) Illas Faichuk (Shichiyo): Paata (Pata) (1.950) Polle (1.851) Tol (5.129) Wonei (Onei) (1.271) Illas Nomwisofo: Eot (382) Fala-Beguets (Fanapanges) (681) Romanum (1.011) Udot (1.774) Illas Nomoneas (Shiki) Illas Nomoneas Norte (Shiki): Fono (397) Pis-Paneu (523) Weno (Moen) (13.802) Illas Nomoneas Sur (Shiki): Fefan (4.062) Parem (385) Tonowas (Dublon) (3.910) Tsis (490) Uman (incluíndo o atol Kuop (Neoch)) (2.847) Illas Mortlock Illas Lower Mortlock (Illas Nomoi): Etal (267) Lukunor (927) Oneop (illote ao oeste do atol Lukunor) (505) Satawan (955) Kuttu (illote ao oeste do atol Satawan) Moch (illote ao norte do atol Satawan) Ta (illote ao sueste do atol Satawan) Illas Upper Mortlock (illas do leste): Nama (995) Losap (448) Pis-Losap (illote do Atol Losap) Namoluk (407) Illas exteriores do Noroeste Illas Hall (norte): Fananu (illotes orientais do atol Nomwin) Murilo Nomwin (incluíndo o deshabitado Atol Fayu) Ruo (illote do sueste do atol Murilo) Namonuito Atoll (Illas Magur) (noroeste): Magur (Makur) Onari (Unanu) Ono Pisaras Ulul illas Pattiw (Illas occidentais): Pulap (illote ao norte do Atol Pollap) Poluwat (Puluwat) Pulusuk (tamén coñecida como illa Houk) Tamatam (illote ao sur do atol Pollap, co illote Fanadik no centro) Referencias Véxase tamén Ligazóns externas Chuuk (Truk) Visitors Center Jane's Chuuk PageArquivado 22 de xullo de 2009 en Wayback Machine. Images from a dive trip to Truk Lagoon Arquivado 15 de maio de 2016 en Wayback Machine., en xullo de 2006. Underwater picture gallery Habele, an educational charity serving Chuuks's Outer Islanders NOAA's National Weather Service - Chuuk, FSM Chuuk State Government System